|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom**  |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)*  |
| Navrhovaná právna úprava týkajúca sa úkonov v rámci pobytovej agendy:1. Zavádza sa zjednodušenie podmienok prijímania cudzincov na územie Slovenskej republiky. V praxi ide najmä o zrušenie povinnosti prikladať dôkazy o finančnom zabezpečení pobytu cudzincov (v prípadoch, kde to umožňuje európska legislatíva) a zrušenie povinnosti prikladať fotografie cudzinca k žiadosti o pobyt. Cieľom zavedenia navrhovaných zmien do aplikačnej praxe je odbúranie administratívnej záťaže na strane cudzincov, ako aj na strane správnych orgánov a prispieť ku skráteniu doby konania o pobyte, čo umožní vybavenie väčšieho počtu žiadostí cudzincov na oddeleniach cudzineckej polície PZ. V tomto prípade ide o zmenu existujúcej služby.2. Upravuje sa dĺžka platnosti národného víza udeleného na účel podania žiadosti o udelenie pobytu na našom území (okrem účelu podnikania), kde sa predlžuje toto obdobie z 90 dní na 120 dní, a to za účelom poskytnutia dlhšieho časového priestoru na objednanie sa na cudzineckú políciu. V tomto prípade ide o zmenu existujúcej služby.3. Rozširuje sa možnosť Ministerstva vnútra SR určiť príslušnosť oddelení cudzineckej polície PZ na prijatie žiadostí o registráciu práva pobytu občanov Únie a ich rodinných príslušníkov, čím sa umožní týmto cudzincom podávať svoje žiadosti na ktoromkoľvek oddelení cudzineckej polície PZ. V tomto prípade ide o zmenu existujúcej služby.4. Zavádza sa zmena a úprava doterajšieho systému udeľovania prechodného pobytu na účel podnikania z dôvodu potreby zefektívnenia postupov a regulácie prijímania cudzincov na územie Slovenskej republiky na účel podnikania. V praxi pôjde o zavedenie kvót na počet prijatých žiadostí o udelenie prechodného pobytu na účel podnikania a na zoznam krajín, z ktorých budú cudzinci prijímaní na naše územie. V praxi sa umožní podávať žiadosti o udelenie tohto druhu pobytu len v zahraničí na príslušnom zastupiteľskom úrade a zavedie sa udeľovanie pobytu na účel podnikania prvožiadateľom fixne na tri roky. Prínosom bude postupné odbúravanie administratívnej záťaže či už na strane cudzincov, ako aj na strane pracovníkov štátnej správy. V tomto prípade ide o zmenu existujúcej služby.  |
| *Nová služba (konkretizujte a popíšte)* |
|  |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby*  |
| 1. Zjednodušenie podmienok prijímania cudzincov2. Úprava dĺžky platnosti národného víza udeleného na účel podania žiadosti o udelenie pobytu na našom území3. Rozšírenie príslušnosti oddelení cudzineckej polície PZ na prijatie žiadostí o registráciu práva pobytu občanov Únie a ich rodinných príslušníkov 4. Zmena a úprava doterajšieho systému udeľovania prechodného pobytu na účel podnikania  |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| 1. príslušné ustanovenia zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov (ďalej len „zákon o pobyte cudzincov“), napr. § 19 ods. 7, § 32 ods. 2, § 32 ods. 6, § 32 ods. 7 prvá veta, § 32 ods. 11 a 14, § 34 ods. 3, § 34 ods. 6, 7 a 9, § 45 ods. 3, 6 a 7, § 47 ods. 3, § 53 ods. 3, 4, § 67 ods. 8, § 38 ods. 5, § 40 ods. 5, § 62 ods. 2, § 66 ods. 11, § 70 ods. 11, § 70 ods. 13 a 14, § 71 ods. 9, § 125 ods. 14 a § 131k ods. 4,2. príslušné ustanovenia zákonao pobyte cudzincov, najmä § 15 ods. 3 písm. a)3. príslušné ustanovenia zákona o pobyte cudzincov, najmä § § 125 ods. 1 tretia veta3. príslušné ustanovenia zákona o pobyte cudzincov, najmä § 22 ods. 2, § 31 ods. 1, 3, 4 a 6, § 32 ods. 2 písm. a), § 32 ods. 5 písm. a), § 126 ods. 4, § 131m a § 131n |
| *Subjekt, ktorý je na základe platnej právnej úpravy oprávnený službu poskytovať*  |
| - Policajné útvary príslušné konať vo veci pobytu cudzincov – oddelenia cudzineckej polície Policajného zboru- príslušné Zastupiteľské úrady SR v zahraničí  |
| **7.1.3 O aký vplyv na službu verejnej správy ide?**  |
| *Priamy vplyv (popíšte)*  |
| 1. v prípade zjednodušenia podmienok prijímania cudzincov:- zníženie administratívnej záťaže policajných útvarov konajúcich vo veci udelenia pobytu a vydávania dokladov cudzincom,- zníženie administratívnej záťaže cudzincov,- skrátenie doby konania o pobyte, - umožnenie vybavenia väčšieho počtu žiadostí cudzincov na oddeleniach cudzineckej polície PZ.2. v prípade úpravy dĺžky platnosti národného víza udeleného na účel podania žiadosti o udelenie pobytu na našom území:- uľahčenie splnenia povinnosti cudzincom – poskytnutie väčšieho časového priestoru na vybavenie žiadosti.3. v prípade rozšírenia príslušnosti oddelení cudzineckej polície PZ na prijatie žiadostí o registráciu práva pobytu občanov Únie a ich rodinných príslušníkov: - uľahčenie podávania žiadostí o registráciu práva pobytu občanov Únie a ich rodinných príslušníkov.4. v prípade zmeny a úpravy doterajšieho systému udeľovania prechodného pobytu na účel podnikania:- zníženie administratívnej záťaže zastupiteľských úradov SR v zahraničí z dôvodu prijímania presne učeného počtu žiadostí o udelenie prechodného pobytu na účel podnikania v súlade so stanovenými kvótami – možnosť regulácie,- zníženie administratívnej záťaže policajných útvarov konajúcich vo veci udelenia pobytu, |
| *Nepriamy vplyv (popíšte)*  |
| 4. v prípade zmeny a úpravy doterajšieho systému udeľovania prechodného pobytu na účel podnikania:- možnosť regulácie počtov cudzincov prijímaných na územie SR na účel podnikania, a tým možnosť účinnejšej kontroly týchto osôb, ako aj ich podnikania a ekonomického prínosu pre SR,- obmedzenie „núteného“ otvorenia živnosti v prípade osôb, kde je možné .... zamestnanecký vzťah, - uvoľnenie termínov v rezervačnom systéme na objednanie sa cudzincov, žiadajúcich o iné druhy pobytov na oddeleniach cudzineckej polície PZ (v prípade zníženia počtov žiadostí o udelenie prechodného pobytu na účel podnikania, ako aj v prípade zavedenia povinnosti prvožiadateľom podávať žiadosť o tento druh pobytu len na zastupiteľských úradoch SR v zahraničí ).  |
| **7.2 Vplyv služieb verejnej správy na občana** |
| **7.2.1 Náklady**  |
| *Zníženie priamych finančných nákladov*  |
|  |
| *Zvýšenie priamych finančných nákladov* |
|  |
| *Zníženie nepriamych finančných nákladov* |
|  |
| *Zvýšenie nepriamych finančných nákladov* |
|  |
| **7.2.2 Časový vplyv**  |
| *Zvýšenie času vybavenia požiadavky (popíšte)* |
| 4. v prípade zmeny a úpravy doterajšieho systému udeľovania prechodného pobytu na účel podnikania:- navýšenie času pre pracovníkov oddelení cudzineckej polície PZ konajúcich vo veci udelenia prechodného pobytu na účel podnikania – v dôsledku menšieho počtu prijatých žiadostí o udelenie prechodného pobytu na účel podnikania- navýšenie času zastupiteľských úradov SR, prijímajúcich žiadosti o udelenie prechodného pobytu na účel podnikania, ktorý môže byť poskytnutý na prijatie a kontrolu žiadostí o iný druh pobytu – v dôsledku menšieho počtu prijatých žiadostí o udelenie prechodného pobytu na účel podnikania- navýšenie času pre pracovníkov MH SR, ktorí vyhodnocujú mieru hospodárskeho prínosu cudzincov – podnikateľov pre SR – v dôsledku menšieho počtu prijatých žiadostí o udelenie prechodného pobytu na účel podnikania- zavedenie povinnosti pre štátnych príslušníkov tretích krajín – žiadateľov o udelenie prechodného pobytu na účel podnikania v každom prípade vypracovať podnikateľský plán k žiadosti o udelenie prechodného pobytu na účel podnikania- zabezpečenie prekladu podnikateľského plánu vypracovaného v cudzom jazyku do úradného jazyka.  |
| *Zníženie času vybavenia požiadavky (popíšte)* |
| 1. v prípade zjednodušenia podmienok prijímania cudzincov na územie SR:- skrátenie doby konania o pobyte z dôvodu prijímania menšieho počtu dokladov na skontrolovanie a vyhodnotenie oddeleniami cudzineckej polície PZ. |
| **7.2.3 Ktorá skupina občanov bude predloženým návrhom ovplyvnená?** *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| 1. cudzinci – štátni príslušníci tretích krajín, občania Únie a ich rodinní príslušníciPočty cudzincov na území SR k dátumu 31.12.2024:* Prechodný pobyt – 110 113 štátnych príslušníkov tretích krajín
* Trvalý pobyt – 39 822 štátnych príslušníkov tretích krajín (vrátane rodinných príslušníkov občanov Únie)
* Tolerovaný pobyt (vrátane dočasného útočiska) – 131 716 štátnych príslušníkov tretích krajín (vrátane občanov UA na dočasnom útočisku)
* Občania Únie – 55 489
 |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?**  |
| *Nové povinnosti (identifikujte)*  |
| *-* zavedenie povinnosti pre štátnych príslušníkov tretích krajín – žiadateľov o udelenie prechodného pobytu na účel podnikania v každom prípade vypracovať podnikateľský plán k žiadosti o udelenie prechodného pobytu na účel podnikania- zabezpečenie prekladu podnikateľského plánu vypracovaného v cudzom jazyku do úradného jazyka  |
| *Zanikajúce povinnosti (identifikujte)* |
| 1. v prípade zjednodušenia podmienok prijímania cudzincov:- zaniká povinnosť všetkých cudzincov žiadajúcich o pobyt, resp. o registráciu pobytu prikladať k žiadostiam fotografiu- zaniká povinnosť štátnych príslušníkov tretích krajín žiadajúcich o udelenie/obnovenie prechodného pobytu, trvalého pobytu, modrej karty preukazovať finančné zabezpečenie pobytu – v prípadoch, kde to umožňuje európska legislatíva |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?** *Ktoré subjekty verejnej správy sú účastné procesu poskytnutia služby?*  |
| - verejná správa:1. Ministerstvo vnútra SR (príslušné policajné útvary v pôsobnosti úradu hraničnej a cudzineckej polície Prezídia PZ, ktoré budú v aplikačnej praxi prichádzať do kontaktu s cudzincami objednanými na vybavenie prostredníctvom rezervačného systému,), 2. Ministerstvo hospodárstva SR, 3. Ministerstvo zahraničných vecí a európskych záležitostí SR (príslušné zastupiteľské úrady SR v zahraničí) |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?**   |
| *Nové povinnosti (identifikujte)* |
| 3. v prípade rozšírenia príslušnosti oddelení cudzineckej polície PZ na prijatie žiadostí o registráciu práva pobytu občanov Únie a ich rodinných príslušníkov: - v prípade určenia príslušnosti oddelení cudzineckej polície PZ Ministerstvom vnútra SR budú oddelenia cudzineckej polície PZ povinné prijímať žiadosti o registráciu práva pobytu občanov Únie a ich rodinných príslušníkov na ktoromkoľvek oddelení bez ohľadu na miestnu príslušnosť  |
| *Zanikajúce povinnosti (identifikujte)* |
| 1. v prípade zjednodušenia podmienok prijímania cudzincov:- nevyžadovať splnenie povinnosti všetkých cudzincov žiadajúcich o pobyt, resp. o registráciu pobytu prikladať k žiadostiam fotografiu,- nevyžadovať splnenie povinnosti štátnych príslušníkov tretích krajín žiadajúcich o udelenie/obnovenie prechodného pobytu, trvalého pobytu, modrej karty preukazovať finančné zabezpečenie pobytu – v prípadoch, kde to umožňuje európska legislatíva  |